sukhrobnurali/uzbek-legal-corpus huggingface dataset:
OʻZBEKISTON RESPUBLIKASINING RIVOJLANISH MAQSADLARIDA BIRDAMLIK ISLOM JAMGʻARMASIGA KIRISHI TOʻGʻRISIDA
(resolution, 2008-05-29)

Islom konferensiyasi tashkiloti mamlakatlari-aʼzolari, Islom taraqqiyot banki va boshqa Arab muvofiqlashtirish guruhi islom davlatlari-aʼzolari moliya institutlari bilan hamkorlikni kengaytirish hamda chuqurlashtirish maqsadida: 1. Maʼlumot uchun qabul qilinsinki: Islom taraqqiyot banki Boshqaruvchilari Kengashi Raisi tomonidan Oʻzbekiston Respublikasining Rivojlanish maqsadlarida birdamlik Islom jamgʻarmasiga kirish boʻyicha rasmiy murojaati kelib tushdi; Rivojlanish maqsadlarida birdamlik Islom jamgʻarmasi Islom konferensiyasi tashkiloti Sammiti qaroriga muvofiq (2005-yil, 7-8-dekabr, Makka, Saudiya Arabistoni) Islom taraqqiyot banki tomonidan qashshoqlikni kamaytirish, savodsizlikni bartaraf etish, kasalliklar va epidemiyalarni tugatish, Islom konferensiyasi tashkilotining (IKT) qashshoq mamlakatlari-aʼzolarida inson resurslarini rivojlantirish boʻyicha masalalarni hal etish maqsadida barpo etilgan; Jamgʻarma mablagʻlari IKT mamlakatlari-aʼzolari va xalqaro tashkilotlar mablagʻlari hisobidan erkin asosda shakllantiriladi. 2. Rivojlanish maqsadlarida birdamlik Islom jamgʻarmasiga Oʻzbekiston Respublikasining umumiy hissasi 300 ming AQSh dollari boʻlib, birinchi badal 2008-yilda 100 ming AQSh dollarini tashkil etgan holda belgilansin. 3. Oʻzbekiston Respublikasi Moliya vazirligi belgilangan tartibda Rivojlanish maqsadlarida birdamlik Islom jamgʻarmasiga belgilangan miqdordagi Oʻzbekiston Respublikasi hissasi toʻlanishini amalga oshirsin. 4. Mazkur Qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI SANOATDA, KONChILIKDA VA KOMMUNAL-MAIShIY SEKTORDA IShLARNING BEXATAR OLIB BORILIShINI NAZORAT QILISh DAVLAT INSPEKSIYASI FAOLIYATINI YaNADA TAKOMILLAShTIRISh TOʻGʻRISIDA
(resolution, 2019-02-02)

“Xavfli ishlab chiqarish obyektlarining sanoat xavfsizligi toʻgʻrisida”gi Oʻzbekiston Respublikasi Qonuni talablarini amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi (keyingi oʻrinlarda “Sanoatgeokontexnazorat” davlat inspeksiyasi deb ataladi) barcha yuridik va jismoniy shaxslar tomonidan respublika hududida sanoat va radiatsiya xavfsizligiga, yer osti boyliklaridan foydalanish va ularni muhofaza qilishga doir qonun hujjatlari va normativ-texnik hujjatlarga, shuningdek davlat tomonidan tartibga solishning boshqa chora-tadbirlariga rioya etilishi ustidan davlat nazoratini belgilangan tartibda amalga oshiruvchi sanoat xavfsizligi sohasidagi maxsus vakolatli davlat organi etib belgilansin. 2. “Sanoatgeokontexnazorat” davlat inspeksiyasiga sanoat xavfsizligi, sanoat xavfsizligi sohasida faoliyat koʻrsatuvchi mutaxassislarni tayyorlash va qayta tayyorlash boʻyicha ekspert tashkilotlarni akkreditatsiya qilish vazifasi yuklansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
RESPUBLIKA IQTISODIYOTI TARMOQLARINI 2008/2009 YILLAR KUZ-QISh DAVRIDA BARQAROR IShLAShGA TAYYORLAShNI TAʼMINLASh ChORA-TADBIRLARI TOʻGʻRISIDA
(resolution, 2020-09-28)

Respublika iqtisodiyoti tarmoqlari, korxonalari va muassasalarini 2008/2009-yillar kuz-qish davrida barqaror ishlashga oʻz vaqtida tayyorlashni taʼminlash maqsadida: 1. Quyidagilar: respublika iqtisodiyoti tarmoqlarini 2008/2009-yillar kuz-qish davrida barqaror ishlashga tayyorlash boʻyicha tadbirlar 1-ilovaga* muvofiq; asosiy muhandislik kommunikatsiyalari va texnologik uskunalarni, shuningdek ijtimoiy soha obyektlarini hududlar boʻyicha 2008/2009-yillar kuz-qish davrida barqaror ishlashga tayyorlash hamda kapital va joriy taʼmirlash topshiriqlari 2—4-ilovalarga* muvofiq; asosiy yoqilgʻi-energetika resurslari va texnik tuzni hududlar boʻyicha 2008/2009-yillar kuz-qish davri uchun tayyorlash topshiriqlari 5-ilovaga* muvofiq; respublika iqtisodiyoti tarmoqlarini 2008/2009-yillar kuz-qish davrida barqaror ishlashga tayyorlashni muvofiqlashtirish boʻyicha Respublika komissiyasi tarkibi 6-ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining kommunal xizmat koʻrsatish masalalariga mutasaddi oʻrinbosarlari rahbarligida aynan shunday hududiy komissiyalar tuzsinlar. 3. Respublika komissiyasi (N.M. Xanov) respublika iqtisodiyoti tarmoqlari va ijtimoiy soha muassasalarini 2008/2009-yillar kuz-qish davriga tayyorlash va ularning barqaror ishlashini taʼminlash boʻyicha ushbu qaror bilan tasdiqlangan chora-tadbirlar va topshiriqlarni bajarish yuzasidan tashkiliy tadbirlar kompleksi belgilangan muddatlarda amalga oshirilishini taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Ushbu qarorning bajarilishi har chorakda Vazirlar Mahkamasi majlislarida koʻrib chiqilsin.
OʻZBEKISTON RESPUBLIKASI DAVLAT ARXIVLARI OʻQUV XONALARIDA FOYDALANUVChILARNING IShLASh QOIDALARIGA OʻZGARTIRISh VA QOʻShIMChALAR KIRITISh HAQIDA
(order, 2020-12-22)

Oʻzbekiston Respublikasining “Elektron hujjat aylanishi toʻgʻrisida” hamda “Axborotlashtirish toʻgʻrisida”gi qonunlariga muvofiq buyuraman: 1. Oʻzbekiston Respublikasi davlat arxivlari oʻquv xonalarida foydalanuvchilarning ishlash qoidalariga (2001-yil 20-iyul, roʻyxat raqami 1053 — Meʼyoriy hujjatlar axborotnomasi 2001-y., 14-son) ilovaga* muvofiq oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
OʻZBEKISTON RESPUBLIKASI FUQAROLARI, ChET EL FUQAROLARI VA FUQAROLIGI BOʻLMAGAN ShAXSLARNING HUQUQLARI VA QONUNIY MANFAATLARINI TAʼMINLAShGA TAALLUQLI IJTIMOIY-HUQUQIY HUJJATLARNI TALAB QILIB OLISh BOʻYIChA XORIJDAN KELIB TUShGAN SOʻROVNOMALARNI IJRO QILISh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(order, 2020-12-22)

Oʻzbekiston Respublikasining “Arxivlar toʻgʻrisida”gi Qonuni hamda Oʻzbekiston Respublikasi Vazirlar Mahkamasining “Oʻzbekiston Respublikasida arxiv ishini boshqarishni yanada takomillashtirish toʻgʻrisida” 2004-yil 3-fevraldagi 49-son qaroriga muvofiq buyuraman: 1. Oʻzbekiston Respublikasi fuqarolari, chet el fuqarolari va fuqaroligi boʻlmagan shaxslarning huquqlari va qonuniy manfaatlarini taʼminlashga taalluqli ijtimoiy-huquqiy hujjatlarni talab qilib olish boʻyicha xorijdan kelib tushgan soʻrovnomalarni ijro qilish tartibi toʻgʻrisidagi yoʻriqnomaga (1997-yil 5-noyabr, roʻyxat raqami 373) ilovaga* muvofiq oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
Monopolist birlashmalar (korxonalar) davlat reyestrini tuzish va yuritish tartibi toʻgʻrisidagi nizomni tasdiqlash haqidagi qarorga oʻzgartirish va qoʻshimchalar kiritish toʻgʻrisida
(resolution, 2013-10-07)

Oʻzbekiston Respublikasining “Tovar bozorlarida monopolistik faoliyatni cheklash va raqobat toʻgʻrisida”gi Qonuniga asosan va Oʻzbekiston Respublikasi Prezidentining 2005-yil 2-maydagi PQ-66-sonli qarori bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq, Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining “Monopolist birlashmalar (korxonalar) davlat reyestrini tuzish va yuritish tartibi toʻgʻrisidagi nizomni tasdiqlash haqida”gi 2001-yil 21-avgustdagi 7-sonli qaroriga (2001-yil 15-sentabr, roʻyxat raqami 1064) ilovaga* binoan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
TOShKENT AXBOROT TEXNOLOGIYALARI UNIVERSITETINING FARGʻONA FILIALI OBYEKTLARI QURILIShINI JADALLAShTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Axborot texnologiyalari sohasida kadrlar tayyorlash tizimini takomillashtirish toʻgʻrisida” 2005-yil 2-iyundagi PQ-91-son qaroriga muvofiq hamda Toshkent axborot texnologiyalari universitetining Fargʻona filiali oʻquv korpusi va sport zali qurilishini jadallashtirish maqsadida Vazirlar Mahkamasi qaror qiladi: 1. Quyidagilar: Toshkent axborot texnologiyalari universitetining Fargʻona filiali — Toshkent axborot texnologiyalari universitetining Fargʻona filiali oʻquv korpusi va sport zali qurilishi buyurtmachisi; Fargʻona viloyati Oltiariq tumanidagi “1-mexanizatsiyalashgan koʻchma kolonna” masʼuliyati cheklangan jamiyat — bosh loyihalovchi tashkilot va bosh pudratchi tashkilot; 2008-2009 oʻquv yili boshlangunga qadar boʻlgan muddat — obyektlar qurilishini tugatish muddati etib belgilansin. 2. Belgilab qoʻyilsinki, Toshkent axborot texnologiyalari universitetining Fargʻona filiali oʻquv korpusi va sport zali qurilishini moliyalashtirish Oʻzbekiston aloqa va axborotlashtirish agentligining budjetdan tashqari mablagʻlari hisobiga amalga oshiriladi. 3. 2008-yil 1-iyulga qadar loyiha-smeta hujjatlarini ishlab chiqish bilan birga qurilish-montaj ishlarini amalga oshirishga istisno tariqasida ruxsat berilsin. 4. Oʻzbekiston Respublikasi Davlat arxitektura va qurilish qoʻmitasi Toshkent axborot texnologiyalari universitetining Fargʻona filiali oʻquv korpusi va sport zali qurilishi boʻyicha loyiha-smeta hujjatlari belgilangan tartibda davlat ekspertizasidan oʻtkazilishini taʼminlasin va qurilish ishlarining bajarilishi sifati ustidan davlat arxitektura-qurilish nazoratini oʻrnatsin. 5. Oʻzbekiston aloqa va axborotlashtirish agentligi Fargʻona viloyati hokimligi bilan birgalikda obyektning oʻz vaqtida ishga tushirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
XALQARO SHARTNOMALARNI TASDIQLASH TOʻGʻRISIDA
(resolution, 2008-05-26)

1. Quyidagilar: Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida 2008-yil 17-mart Abu-Dabi shahrida imzolangan iqtisodiy, savdo va texnikaviy hamkorlik haqidagi Bitim; Oʻzbekiston Respublikasi Hukumati bilan Birlashgan Arab Amirliklari Hukumati oʻrtasida 2008-yil 17-mart Abu-Dabi shahrida imzolangan investitsiya sohasi va fiskal ishlar haqidagi hadli Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
KONLARNING KONDIM GURUHINI KOMPLEKS JIHOZLAShNI JADALLAShTIRISh ChORA-TADBIRLARI TOʻGʻRISIDA
(resolution, 2021-02-22)

Gazni qayta ishlash zavodi qurilishini jadallashtirish va oʻz vaqtida foydalanishga topshirish hamda konlarning Kondim guruhini kompleks jihozlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi bilan “LUKOYL” neft kompaniyasi” ochiq aksiyadorlik jamiyati va “Oʻzbekneftgaz” milliy xolding kompaniyasidan iborat tarkibdagi investorlar konsorsiumi oʻrtasida 2004-yil 16-iyunda tuzilgan konlarning Kondim guruhi uchastkasi, Xauzak va Shodi uchastkalari, shuningdek Qoʻngʻirot uchastkasiga nisbatan Mahsulot taqsimotiga oid bitimni amalga oshirish doirasida Buxoro viloyatidagi Xauzak uchastkasining gaz koni oʻz vaqtida foydalanishga topshirilganligi va tabiiy gaz qazib olish boshlanganligi; tabiiy gazni qazib olish va qayta ishlash hajmining oʻrtacha yillik prognoz darajasi 8 mlrd kub m, tozalangan tovar gaz boʻyicha 6 519,5 ming tonna, stabil kondensat — 213,6 ming tonna, suyultirilgan gaz — 17,5 ming tonna va oltingugurt — 191,1 ming tonna ishlab chiqarish quvvatiga ega boʻlgan “Gazni qayta ishlash zavodi kompleksini qurish va konlarning Kondim guruhini jihozlash” investitsiya loyihasining dastlabki texnik-iqtisodiy asoslashi vakolatli organlar tomonidan ekspertizadan oʻtkazilganligi va belgilangan tartibda tasdiqlanganligi; Oʻzbekiston Respublikasi Davlat arxitektura va qurilish qoʻmitasi belgilangan tartibda loyiha hujjatlari ekspert jihatdan kuzatib borilishini hamda bajariladigan loyiha va qurilish-montaj ishlarining sifati ustidan nazoratni taʼminlasin. 5. Mazkur qarorning bajarilishini nazorat qilish Bosh vazir oʻrinbosarlari E.R. Shaismatov va N.M. Xanov zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2008 YILGI ASOSIY MAKROIQTISODIY KOʻRSATKIChLARI VA DAVLAT BUDJETI PARAMETRLARI TOʻGʻRISIDA” 2007-YIL 12 DEKABRDAGI PQ-744-SONLI QARORIGA OʻZGARTISh KIRITISh TOʻGʻRISIDA
(resolution, 2008-05-23)

2008-yilning 1-aprelidan boshlab Oʻzbekiston Respublikasi tashqi iqtisodiy faoliyatining yangilangan Tovar nomenklaturasini harakatga kiritilishi munosabati bilan (2007-yilgi versiya): 1. Oʻzbekiston Respublikasi hududiga olib kiriladigan aksizga tortiladigan tovarlarga aksiz soligʻi stavkalari Oʻzbekiston Respublikasi tashqi iqtisodiy faoliyatining Tovar nomenklaturasi (2007-yilgi versiya) yangi oʻntalik kodlari boʻyicha ilovaga* muvofiq tasdiqlansin. 2. Oʻzbekiston Respublikasi Prezidentining “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2007-yil 12-dekabrdagi PQ-744-sonli qarorida: a) 3-bandning toʻqqizinchi xatboshisi quyidagi tahrirda bayon etilsin: “respublikada ishlab chiqariladigan tovarlarga aksiz soligʻi roʻyxat boʻyicha 12-1-sonli ilovaga muvofiq”; b) 12-2-ilova oʻz kuchini yoʻqotgan deb hisoblansin. 3. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-05-22)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2008-yil 20-maydagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son, “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qarorlariga muvofiq, shuningdek, “Oʻzulgurjisavdo” aksiyadorlik kompaniyasining 2008-yil 7-maydagi 01-03/174-son xatini inobatga olgan holda, buyuraman: 1. Adliya vazirligi tomonidan 1996-yil 11-oktabrda 282-son bilan davlat roʻyxatidan oʻtkazilgan Fyuchers bitimlarini tuzish tartibi toʻgʻrisidagi nizom Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarning Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. “Oʻzulgurjisavdo” aksiyadorlik kompaniyasi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B. Xasanov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTIShLAR KIRITISh, ShUNINGDEK AYRIMLARINI OʻZ KUChINI YOʻQOTGAN DEB HISOBLASh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2008-yil 9-apreldagi PQ-834-sonli qaroriga muvofiq: 1. Oʻzbekiston Respublikasi Prezidentining ayrim hujjatlariga 1-ilovaga muvofiq oʻzgartishlar kiritilsin. 2. Oʻzbekiston Respublikasi Prezidentining baʼzi hujjatlari 2-ilovaga muvofiq oʻz kuchini yoʻqotgan deb hisoblansin. 3. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Tadbirkorlik subyektlarini tekshirishni yanada qisqartirish va uning tizimini takomillashtirish chora-tadbirlari toʻgʻrisida” 2005-yil 5-oktabrdagi PF-3665-sonli Farmonining ilovasidagi “R.V. Abduqodirov — Oʻzbekiston Respublikasi Vazirlar Mahkamasi Apparati rahbari” soʻzlari “S.X. Bekenov — Oʻzbekiston Respublikasi Vazirlar Mahkamasi Ijro etuvchi apparati boshqaruvchisi” soʻzlari bilan almashtirilsin. 1. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini tasdiqlash toʻgʻrisida” 2007-yil 22-martdagi PQ-607-sonli qarorining 3-bandi va uning ilovasi. 2. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasi Axborot tizimlari va telekommunikatsiyalar masalalari axborot-tahlil departamenti tuzilmasini tasdiqlash toʻgʻrisida” 2007-yil 21-sentabrdagi R-2836-sonli farmoyishi 2-ilovasining 2-bandi. 3. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2008-yil 9-yanvardagi PQ-770-sonli qarori 1-bandining ikkinchi xatboshisi va uning 1-ilovasi.
“SALOMATLIK-2” VA “AYOLLAR VA BOLALAR SOGʻLIGʻINI MUSTAHKAMLASH” LOYIHALARINI AMALGA OSHIRISH UCHUN JAHON BANKINING XALQARO TARAQQIYOT UYUSHMASI TOMONIDAN AJRATILADIGAN MABLAGʻLARDAN OQILONA FOYDALANISH CHORA-TADBIRLARI TOʻGʻRISIDA
(resolution, 2008-05-21)

Jahon bankining “Salomatlik-2” va “Ayollar va bolalar sogʻligʻini mustahkamlash” loyihalarini moliyalashtirish uchun ajratiladigan mablagʻlaridan foydalanish samaradorligini oshirish maqsadida Vazirlar Mahkamasi qaror qiladi: 1. Jahon bankining Xalqaro taraqqiyot uyushmasi tomonidan moliyalashtiriladigan “Salomatlik-2” va “Ayollar va bolalar sogʻligʻini mustahkamlash” loyihalari doirasida oʻtkazilgan xalqaro tender natijalari boʻyicha: “OʻzDEUavto” aksiyadorlik jamiyati gʻolib deb eʼtirof etilganligi; tender gʻolibi bilan Oʻzbekiston Respublikasi Sogʻliqni saqlash vazirligining “Oʻzmedeksport” respublika tashqi iqtisodiy korxonasi oʻrtasida Jahon bankining tegishli tartib-qoidalariga rioya qilgan holda umumiy summasi 465 689,0 AQSH dollariga teng boʻlgan 71 ta “Damas” Ambulance” avtomobili yetkazib berishga xorijiy valyutada kontrakt tuzilishi maʼlumot uchun qabul qilinsin. 2. “Jeneral Motors — Oʻzbekiston” qoʻshma korxonasiga (“OʻzDEUavto” aksiyadorlik jamiyatining huquqiy vorisi) umumiy summasi 465 689,0 AQSH dollariga teng boʻlgan 71 ta “Damas” Ambulance” avtomobilini yuklab joʻnatilgan mahsulot uchun Jahon bankining Xalqaro taraqqiyot uyushmasi xorijiy hisob raqamlaridan dollarda haq toʻlashni nazarda tutadigan kontrakt boʻyicha “Oʻzmedeksport” respublika tashqi iqtisodiy korxonasiga yetkazib berishga ruxsat berilsin. Ushbu kontrakt boʻyicha tushadigan valyuta tushumi tovarlar eksportidan xorijiy valyutadagi tushumga tenglashtiriladi va belgilangan tartibda sotilishi shart. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Q.S.Sanaqulov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-07-22)

Chakana savdoda elektron tijoratni amalga oshirishda toʻlovlarni toʻlash tizimini yanada takomillashtirish, elektron tijoratning jadal rivojlantirilishini ragʻbatlantirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2002-yil 26-noyabrdagi 407-son qarori (Oʻzbekiston Respublikasi QT, 2002-y., 11-son, 71-modda) bilan tasdiqlangan Ulgurji va chakana savdo faoliyatini roʻyxatdan oʻtkazish va amalga oshirish tartibi toʻgʻrisidagi Nizomning 1-bandi ikkinchi xatboshidagi “shaxslarga” soʻzidan keyin “shuningdek elektron tijoratga nisbatan” soʻzlari qoʻshilsin. 2. Vazirlar Mahkamasining “Plastik kartochkalar asosida hisob-kitob qilish tizimini yanada rivojlantirish chora-tadbirlari toʻgʻrisida” 2004-yil 24-sentabrdagi 445-son qarorining (Oʻzbekiston Respublikasi QT, 2004-y., 9-son, 94-modda) 4-bandi quyidagi tahrirda bayon qilinsin: “4. Belgilab qoʻyilsinki, plastik kartochkalardan foydalanib tovarlarni sotishda va xizmatlar koʻrsatishda xoʻjalik yurituvchi subyektlar tomonidan beriladigan terminal cheklari, shuningdek qonun hujjatlarida belgilangan tartibda elektron raqamli imzo bilan tasdiqlangan elektron tijorat chakana savdo toʻlovlari tizimlarining tranzaksiyalari (“elektron cheklar”)dan koʻchirmalar kvitansiyalar, talonlar, chiptalarga hamda tovarlar va xizmatlarga haq toʻlanganligini tasdiqlovchi ularga tenglashtirilgan boshqa hujjatlarga tenglashtiriladi”.
BANKROT KORXONANI TUGATIShGA DOIR ISh YURITIShNI OLIB BORISh TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2008-05-20)

“Bankrotlik toʻgʻrisida”gi Oʻzbekiston Respublikasining Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qarori bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi Nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi qoshidagi Iqtisodiy nochor korxonalar ishlari qoʻmitasi tomonidan tasdiqlangan “Bankrot korxonani tugatishga doir ish yuritishni olib borish toʻgʻrisidagi nizom” oʻz kuchini yoʻqotgan deb topilsin (roʻyxat raqami 993, 2000-yil 22-dekabr). 2. Mazkur qaror Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritiladi. 3. Mazkur qaror Oʻzbekiston Respublikasi Oliy xoʻjalik sudi va Markaziy banki bilan kelishilgan.